cris
ఆస్ట్రేలియా బ్యాట్స్‌మెన్‌ లీన్‌కు గంభీర్‌ ప్రశంస
న్యూఢిల్లీ: ఆస్ట్రేలియా బ్యాట్స్‌మెన్‌ క్రిస్‌ లీన్‌పై కోల్‌కతా నైట్‌ రైడర్స్‌ కెప్టెన్‌ గంభీర్‌ ప్రశంసలు కురిపించాడు. క్రిస్‌ లీన్‌ ప్రపంచంలో హార్డెస్ట్‌ హిట్టర్‌ అని కితాబిచ్చాడు.బంతిని బలంగా బాదడంలో అతడిని మించిన వాడు లేడన్నాడు.గాయం నుంచి కోలుకున్న వెంటనే అద్భుతమైన ఇన్నింగ్స్‌ ఆడాడని క్రిస్‌ లీన్‌ని ఆకాశాని కెత్తేశాడు. అంతర్జాతీయ క్రికెట్‌లో బంతని బలంగా కొట్టడంలో క్రిస్‌ లీన్‌ అందరికంటే ముందుంటాడు. పునరాగమనం ఇంత ఘనంగా చాటుతానని అతడు కూడా అనుకుని ఉండకపోవచ్చు. ఎందుకంటే గాయంతో నెల రోజులు ఆటకు దూరమై బరిలోకి దిగిన వెంటనే నాణ్యమైన ఇన్నింగ్స్‌ ఆడటం మామూలు విషయం కాదు. అని గంభీర్‌ పేర్కొన్నాడు. చిన్నస్వామి స్టేడియంలో బెంగళూరుతో జరిగిన మ్యాచ్‌లో ఊహించని రీతిలో అతడు చెలరేగాడు.సునీల్‌ నరైన్‌, క్రిస్‌ లీన్‌ ఇద్దరూ రెండు వైపులా హిట్టింగ్‌ చేశారు.ఇలాంటి ఇన్నింగ్స్‌ నా జీవితంలో ఎప్పుడూ చూడలేదు. ఆరు ఓవర్లలో 105 పరుగులు చేస్తారని ఎవరూ ఊహించరు. నరైన్‌ ఓపెనర్‌గా పంపడం మంచి ఫలితాన్ని ఇచ్చింది అని గంభీర్‌ వివరించాడు. బెంగళూరుతో జరిగిన మ్యాచ్‌లో సునీల్‌ నరైన్‌, క్రిస్‌ లిన్‌ అద్భుతమైన ఇన్నింగ్స్‌ ఆడిన సంగతి తెలిసిందే.నరైన్‌ 17 బంతులు ఆడి 6 బౌండరీలు,4 సిక్సర్లతో 54 పరుగులు చేయగా క్రిస్‌ లిన్‌ 22 బంతులు ఆడి 5 బౌండరీలు, 4 సిక్సర్లతో 50 పరుగులు సాధించి జట్టు విజయంలో కీలక పాత్ర పోషించాడు.